Paġna Din in-notifika tikkonċerna l-impriżi li ġejjin: Gilde V Management B.V. ("Gilde", in-Netherlands), li finalment hija ikkontrollata minn Gilde Management Holding B.V., Gilde u Proman jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab tal-grupp Agilitas ("Agilitas Group", il-Belġju) permezz tal-kumpanija azzjonarja tiegħu Flemish Holdco I N.V. L-Agilitas Group bħalissa huwa kkontrollat unikament minn Gilde. Il-konċentrazzjoni hija mwettqa permezz ta' xiri ta' ishma. Gilde: fond tal-ekwità privata li jinvesti f'kumpaniji ta' daqs medju attivi f'diversi setturi fl-Ewropa u b'mod partikolari fil-Benelux, il-Ġermanja, l-Isvizzera u l-Awstrija, Agilitas Group: provvista ta' soluzzjonijiet tar-riżorsi umani b'enfasi fuq persunal temporanju fil-Belġju u n-Netherlands. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Dan l-avviż jikkonċerna l-impriżi li ġejjin: Hyundai Motor Company, Kia Motors Corporation u Hyundai Mobis, kollha jappartjenu għall-Hyundai Motor Group ("HMG", il-Korea t'Isfel). Aptiv u HMG jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' kumpanija maħluqa ġdida li tikkostitwixxi f'impriża bi sħab (joint venture, "JV", l-Istati Uniti tal-Amerka. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'JV). Aptiv: kumpanija dinjija tat-teknoloġija u l-mobilità li primarjament isservi lis-settur tal-karozzi. Aptiv tiddisinja u timmanifattura kompenenti tal-vetturi u soluzzjonijiet tat-teknoloġija tas-sigurtà, HMG: grupp internazzjonali ta' kumpaniji b'portafoll varjat ta' attivitajiet kummerċjali, inklużi l-manifattura u l-bejgħ tat-tipi kollha ta' vetturi bil-mutur. L-affiljati ewlenin ta' HMG jinkludu l-fergħat tagħha li jagħmlu l-karozzi, HMC u Kia kif ukoll l-unità tagħha Mobis, li tagħmel il-partijiet tal-karozzi. Il-JV se tiddisinja, tiżviluppa u tikkummerċjalizza teknoloġiji ta' software għal sewqan awtomatiku, servizzi, sistemi, arkitettura tal-vetturi u offerti oħra relatati fir-rigward tal-Livelli 4 u u / jew 5 tas-Society of Automotive Engineers ("SAE") għal sewqan awtomatiku. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: M.9638 — Hyundai Motor Group/Aptiv/JV Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: Klassi 1.2 Prodotti tal-laħam (imsajra, immellħa, affumikati, eċċ.) jirriżultax minn metodu ta' produzzjoni, ipproċessar jew kompożizzjoni li jikkorrispondi għall-prattika tradizzjonali għal dak il-prodott jew l-oġġett tal-ikel; huwiex magħmul minn materja prima jew ingredjenti li jintużaw tradizzjonalment. jintużax tradizzjonalment sabiex jirreferi għall-prodott speċifiku; jidentifikax il-karattru tradizzjonali jew il-karattru speċifiku tal-prodott. Dan l-isem beda jintuża komunement mingħajr influwenza fuq il-proċess tal-produzzjoni mir-reġjun ġeografiku. L-isem fih innifsu huwa speċifiku, għax huwa magħruf u jintuża mal-Bulgarija kollha u għax l-istorja u r-reputazzjoni tiegħu imorru lura ħafna. Il-prodott baqa' jiġi prodott u għadu popolari mal-pajjiż kollu b'dan l-istess isem. Ir-"Role Trapezitsa" huwa prodott tal-laħam nej u mnixxef, ippreparat mill-għonq tal-majjal imkessaħ jew iffriżat flimkien ma' taħlita ta' ħwawar naturali (bżar iswed jew abjad u tewm), imdeffes f'borża magħmula mill-musrana l-għamja tal-barri jew mill-kolaġen u xibka, li jintrabat sew bl-ispag. Ir-"Role Trapezitsa" huwa tajjeb għall-konsum dirett malli titneħħielu l-qoxra. Forma ċilindrika tawwalija u ċċattjata. kontenut ta' ilma f'perċentwal tal-massa totali: massimu ta' 48,0, kontenut ta' melħ (klorur tas-sodju) f'perċentwal tal-massa totali: mhux aktar minn 6,7 %, Dehra esterna u kulur: wiċċ nadif miksi b'saff irqiq ta' moffa bajda nobbli. Sezzjoni trażversali: lixxa u nadifa, b'laħam ħamrani jagħti fir-roża u bil-biċċiet tax-xaħam ta' lewn abjad sa krema ċar. Konsistenza: densa u elastika. Togħma u riħa: distinta, pjaċevoli, moderatament mielħa b'aroma qawwija tal-ħwawar miżjuda (tewm u bżar iswed). Kompożizzjoni kull 100 kg ta' materja prima: Għonq tal-majjal, imkessaħ jew iffriżat. bżar iswed jew abjad naturali — 400 g, Taħlita tat-tmelliħ: melħ - 4,50 kg, antijossidant - aċidu askorbiku (E300) — 40 g, konservant — nitrat tal-potassju (E252) — 100 g jew nitrat tas-sodju (E251) — 85 g, zokkor granulat irraffinat - 500 g. Musrana ta' ruminanti kbar, saff ta' kollaġen, xibka, spag tal-imballaġġ li jista' jintuża fl-ikel. Ir-"Role Trapezitsa" huwa ppreparat mill-għonq tal-majjal imkessaħ jew iffriżat b'pH ta' bejn 5,6 sa 6,2. L-għenuq tal-majjal jiġu rrumblati fil-forma tagħhom u jitqiegħdu f'kontenituri nodfa lesti biex jitmellħu. Biex ikun hemm tqassim aħjar tal-komponenti tat-taħlita tat-tmelliħ, l-ewwel jitħalltu flimkien in-nitrati u l-melħ tat-tisjir, imbagħad jiżdiedu l-ingredjenti l-oħra. It-tmelliħ isir kemm bl-idejn kif ukoll b'mod mekkaniku. L-għenuq immellħa jitqiegħdu sħaħ taħt pressjoni qawwija f'kontenituri tal-plastik jew tal-azzar inossidabbli għal maturazzjoni fi mħażen li jkessħu f'temperatura ta' bejn 0 u 4 °C. Wara erbat ijiem jew ħamsa, jiddawwru bil-maqlub (bil-partijiet li kienu fuq jieħdu post dawk ta' taħt) u jinħażnu għal bejn għaxart ijiem u tnax taħt l-istess kundizzjonijiet, sakemm jitmellħu kompletament u b'mod uniformi. Wara li jitlesta l-istadju tat-tmelliħ, il-boroż magħmula mill-musrana għamja bovina jew mis-saff tal-kollaġen jimtlew bil-laħam immellaħ. Kull biċċa tintrabat garigor bl-ispag tal-imballaġġ jew tingħalaq marsusa fix-xibka, imbagħad tiddendel fuq tilari jew vireg tal-injam u/jew metall armati fuq karrijiet tal-azzar inossidabbli apposta għaz-zalzett. Il-biċċiet ma jitħallewx imissu ma' xulxin. Jitħallew imdendla fuq il-karrijiet biex iqattru mill-ilma għal mhux iktar minn 24 siegħa f'temperatura tal-arja li ma taqbiżx it-12 °С. Wara li jkunu tqattru jinġarru fuq il-karrijiet lejn il-kmamar tat-tnixxif (li jsir b'mod naturali jew bl-arja kkundizzjonata), fejn it-temperatura u l-umdità jistgħu jiġu regolati. Waqt it-tnixxif it-temperatura tal-arja ma taqbiżx 17 °С u l-umdità relattiva tvarja bejn 70-85 %. Minn wara tlieta sa ħamest ijiem ta' tnixxif, ir-"Role Trapezitsa" jiġi ppressat għal bejn 12 u 24 siegħa. L-ippressar inizjali jseħħ meta l-biċċiet tar-"Role Trapezitsa" jkunu nixfu xi ftit u tifforma qoxra ħafifa li tinħass fuq il-wiċċ. Qabel ma jiġu ppressati, il-biċċiet individwali jridu jintgħażlu skont il-ħxuna tagħhom. L-ippressar normalment jitwettaq darbtejn jew tliet darbiet. Il-proċess tat-tnixxif ikompli sakemm tinkiseb konsistenza magħquda u elastika. Il-karattru speċifiku tar-"Role Trapezitsa" ġej minn dawn il-karatteristiċi distinti tal-prodott: tari, sukkulenti: l-għonq tal-majjal li minnu jsir ir-"Role Trapezitsa" huwa laħam irħamat ta' kwalità għolja. L-użu ta' dan l-ingredjent u ż-żamma mal-metodu ta' produzzjoni tradizzjonali (b'mod partikolari matul it-tnixxif u l-ippressar) jagħtu lill-prodott finali t-torija u s-sukkulenza speċifika tiegħu, togħma u riħa: it-togħma u r-riħa tar-"Role Trapezitsa" ġejjin ukoll mill-ħwawar, speċjalment it-tewm, li jintgħażlu u jitkejlu bir-reqqa, fit-taħlita mal-laħam tal-għonq tal-majjal. L-aroma u t-togħma speċifika tal-prodott ġejjin ukoll mill-proċess twil ta' tnixxif fil-budellat. forma: il-prodott għandu forma ċċattjata karatteristika li tinkiseb wara l-ippressar. Karatteristika speċifika oħra li tiddistingwi lir-"Role Trapezitsa" hija li l-laħam jiddaħħal fil-budellat magħmul mill-musrana l-għamja bovina jew is-saff ta' kollaġen marbut bix-xibka, u li jikseb il-forma ċċattjata speċifika tiegħu wara li jiġi ppressat bosta drabi, u minħabba dan huwa aktar faċli li wieħed jagħrfu minn speċjalitajiet ta' laħam nej u immaturat oħra f'biċċiet sħaħ tal-istess grupp. L-ispeċjalitajiet ta' laħam tal-majjal nej u mmaturat f'biċċiet sħaħ huma forom speċifiċi u tradizzjonali ta' prodotti tal-laħam Bulgaru. Dawn isiru mil-lojn friska tal-majjal jew mil-laħam tal-majjal. Ir-"Role Trapezitsa", li ilu jsir fil-Bulgarija bl-użu ta' teknika tradizzjonali għal aktar minn 30 sena, huwa wieħed minn dawn il-prodotti. Ir-riċetta ġiet għall-ewwel darba standardizzata fl-Istandard tal-Istat Bulgaru BDS 2984-75 - "Roleta ot svinsko meso" (Roulade magħmula mil-laħam tal-majjal), il-Kummissjoni tal-Istandardizzazzjoni tal-Istat, Sofija, 1975, u wara minn BDS 2984-84 - "Role Trapezitsa". It-teknika tal-produzzjoni tar-"Role Trapezitsa" hija deskritta fi Sbornik tehnologichni instruktsii za proizvodstvo ma mesni proizvedeniya (Il-Ġabra ta' struzzjonijiet tal-manifattura għall-Prodotti tal-Laħam), ippubblikati fl-1981 minn DSO Rodopa u l-Instituta po mesna promishlenost (L-Istitut tal-Industrija tal-Laħam). Din it-teknika u din ir-riċetta għadhom jintużaw sal-lum. Ir-raġuni ewlenija għall-introduzzjoni ta' dawn l-istandards kienet ix-xewqa li tiġi mħarsa r-riċetta tradizzjonali u tiġi armonizzata t-teknika ta' produzzjoni permezz ta' sett ta' regoli komuni li jiżguraw maturazzjoni xierqa fl-istadju tat-tnixxif, li huwa aspett fondamentali u tradizzjonali tal-produzzjoni ta' dan it-tip ta' prodott. Dan il-proċess iġib miegħu tibdil mikrobijoloġiku, bijokimiku u fiżikokimiku fil-laħam nej u permezz ta' dan il-laħam isir tajjeb għall-konsum dirett u jikseb karatteristiċi organolettiċi, nutrittivi u bijoloġiċi speċifiċi. Il-mikroflora li hemm fih jaqdu rwol ewlieni f'dan il-proċess. Kundizzjoni importanti għall-għażla naturali tal-mikroflora speċifika huwa l-użu ta' preses tradizzjonali, u fosthom jintużaw pannelli tal-injam għall-ippressar matul it-tnixxif. Il-prodott jiġi ppressat mhux biss biex tinkiseb il-forma ċċattjata, iżda wkoll biex iħalli effett fuq il-maturazzjoni u t-tnixxif kif ukoll ċerti karatteristiċi li jiddeterminaw il-kwalità tal-prodott komplut: filwaqt li jiġi evitat tnixxif mhux uniformi minħabba trasferiment intensiv qawwi fis-saffi tal-wiċċ u dewmien ta' tnixxif fil-qalba. Dan kieku jagħti lok għal prodott difettuż. Klassi 1.3: Ġobon Il-"Brousse du Rove" huwa ġobon tal-mogħoż ippreżentat fil-forma oriġinali tiegħu li għandha għamla ta' kon. Il-qiegħ tal-kon huwa ċatt u l-kon għandu l-qisien li ġejjin: dijametru ta' fuq ta' 32 mm x dijametru tal-qiegħ ta' 22 mm x għoli ta' 85 mm, bi tliet toqob fil-qiegħ. Dan jinkiseb permezz ta' flokkulazzjoni tal-ħalib wara t-tisħin u biż-żieda tal-ħall abjad għall-aċidifikazzjoni. Dan ma fihx aktar minn 30 gramma materja niexfa għal kull 100 g ġobon u mhux anqas minn 45 gramma xaħam għal kull 100 gramma ġobon wara t-tnixxif totali. Wara l-iffurmar, il-piż tiegħu jkun bejn 45 u 55 gramma. Dan il-ġobon għandu jiġi kkunsmat frisk ħafna u ma jistax jinbiegħ aktar tard minn tmint ijiem wara l-aċidifikazzjoni. Il-krema tiegħu hija bajda, lixxa, u kemxejn tleqq, b'konsistenza ratba, kremuża u mhux imrammla. Dan il-ġobon għandu l-aromi ewlenin ta' ħalib frisk, bi ftit indikazzjoni li huwa ħalib tal-mogħża, u ta' lewż ħelu. Għandu wkoll aromi komplementari li jvarjaw skont id-dieta tal-ġurnata u l-perjodu ta' ħlib (balluta xewkija, klin, ġummar...). Il-"Brousse du Rove" m'għandux qoxra kremuża ta' lewn abjad maħmuġ (żvilupp tal-Geotrichum), li jindika li l-prodott jibda jimmatura. Il-"Brousse du Rove" huwa mmanifatturat esklużivament mill-ħalib sħiħ tal-mogħoż tar-razza Rove, li jitrabba fiż-żona ġeografika. Ir-razzjon tal-għalf tal-mogħoż jikkonsisti esklużivament minn: ragħa fiż-żona ġeografika; għalf niexef: il-konsum huwa limitat għal 0,5 kg ta' materja mhux ipproċessata kuljum u għal kull mogħża fil-produzzjoni, bħala medja matul is-sena. Dan jikkonsisti f'ħuxlief li ġej minn taħlita ta' mergħat naturali, ħaxix, għelejjel tal-legumi jew tiben; għalf ikkonċentrat: il-konsum huwa limitat għal 0,5 kg ta' materja mhux ipproċessata kuljum u għal kull mogħża fil-produzzjoni. Dan jiġi fil-forma ta' materja prima naturali, magħmula minn ċereali sempliċi u/jew supplimenti ta' proteina sempliċi, li jagħmlu parti mil-lista li ġejja: xgħir, qamħirrum, tritikal, qamħ, ħafur, spelt, ġirasol, segala, pasta xaħmija jew mingħajr żejt (kolza, ġirasol, soja), għelejjel tal-legumi mnixxfin jew fi ħbub. L-għalf kompost ikkonċentrat huwa pprojbit. Il-mikronutrijenti, il-minerali, il-vitamini u l-għalf fitoterapewtiku huma awtorizzati wkoll. Għall-għalf tal-annimali huma awtorizzati biss il-pjanti u l-għalf addizzjonali li ġejjin minn prodotti li mhumiex transġeniċi. Il-kultivazzjoni tal-għelejjel transġeniċi hija pprojbita f'kull żona tal-azjendi li jipproduċu l-ħalib maħsub biex jiġi pproċessat fid-denominazzjoni tal-oriġini "Brousse du Rove". Din il-projbizzjoni tapplika għal kull speċi veġetali li tista' tingħata lill-annimali tal-azjenda bħala għalf u għal kull kultivazzjoni ta' speċi li tista' tikkontaminah. Il-limitu ttollerat huwa konformi mar-regoli fis-seħħ u jirreferi għal kull komponent tal-għalf. Meta l-kundizzjonijiet jippermettu, il-mogħoż jirgħu fiż-żona ġeografika: f'mergħat naturali bis-siġar; f'raba' li mhux saqwi u li m'għandux sistema ta' irrigazzjoni, li jikkonsisti minn: mergħat permanenti bi fjuri indiġeni; mergħat temporanji ta' ħaxix, għelejjel ta' legumi jew imħallta. Il-mogħoż jirgħu mill-anqas 5 sigħat kuljum (ikkalkolati f'medja matul is-sena) u 261 jum fis-sena. It-tagħbija massima awtorizzata hija ta' 0,3 UGB (unità ta' bhejjem) għal kull ettaru, jiġifieri żewġ mogħżiet għal kull ettaru. L-ettari li jitqiesu għall-kalkolu tat-tagħbija jikkorrispondu għaż-żoni maħsuba għar-ragħa. Iż-żona ġeografika tal-"Brousse du Rove" ftit li xejn tipproduċi ċereali u għalf niexef minħabba l-ammont baxx ta' xita u l-ħamrija pjuttost kalkarja li tikkaratterizzaha. Il-ħuxlief u ċ-ċereali jitkabbru l-aktar fuq art saqwija li hija eskluża miż-żona ġeografika ta' produzzjoni tal-"Brousse du Rove". Barra minn hekk, il-biċċa l-kbira tal-bdiewa li jrabbu l-mogħoż tar-Rove m'għandhom la raba' li jinħadem u lanqas il-materjal meħtieġ. Għalhekk, il-konċentrati u l-għalf niexef ma jiġux neċessarjament miż-żona ġeografika. Madankollu, minħabba l-kwantità limitata ta' konċentrati u ta' ħuxlief li tingħata lill-mogħoż u l-kapaċità ta' inġestjoni medja annwali tal-mogħża (1 100 kg), jista' jiġi dedott li l-parti l-kbira tal-għalf hija prodotta fiż-żona ġeografika u tirrappreżenta mill-anqas 70 % tar-razzjon ta' materja niexfa (il-konċentrati u l-għalf niexef jirrappreżentaw massimu ta' 182,5 kg ta' materja mhux ipproċessata ta' konċentrati, jiġifieri madwar 168,8 kg ta' materja niexfa u 182,5 kg ta' materja mhux ipproċessata ta' għalf niexef, jew madwar 153 kg ta' materja niexfa, għal kull mogħża fis-sena). Il-produzzjoni tal-ħalib, l-ipproċessar tal-ħalib f'ġobon u l-iffurmar tal-ġobon fil-koni isiru fiż-żona ġeografika ddefinita. Minbarra l-kliem obbligatorju previst mir-regolamenti relatati mal-preżentazzjoni tal-oġġetti tal-ikel, kull kon tal-"Brousse du Rove" għandu jkollu l-istiker ta' identifikazzjoni maħruġa mill-grupp li jinkludi l-isem irreġistrat tal-prodott, f'ittri li huma tal-anqas żewġ terzi tad-daqs tal-akbar ittri fuq it-tikketta u s-simbolu tad-DOP tal-Unjoni Ewropea fl-istess kamp viżiv. L-istiker għandha tinħareġ b'mod mhux diskriminatorju. L-istikers ta' identifikazzjoni jitqassmu skont l-ammont li jintalab mill-operatur. Barra minn hekk, jekk il-kon ma jkunx l-unità ta' bejgħ għall-konsumatur, kull unità ta' bejgħ għall-konsumatur titqiegħed fis-suq b'tikketta bl-isem irreġistrat tal-prodott, f'ittri li huma tal-anqas żewġ terzi tad-daqs tal-akbar ittri fuq it-tikketta u s-simbolu tad-DOP tal-Unjoni Ewropea fl-istess kamp viżiv. Iż-żona ġeografika hija komposta mill-muniċipalitajiet li ġejjin: Il-muniċipalitajiet kollha taż-żona ġeografika: Il-muniċipalitajiet li parti minnhom tinsab fiż-żona ġeografika: Il-muniċipalitajiet kollha fiż-żona ġeografika: Il-muniċipalità li parti minnha tinsab fiż-żona ġeografika: Il-muniċipalitajiet kollha fiż-żona ġeografika: Mappa li turi l-fruntieri taż-żona ġeografika tintbagħat lill-kunsill lokali tal-muniċipalitajiet ikkonċernati mis-servizzi tal-Institut national de l'origine et de la qualité (INAO). Il-"Brousse du Rove" huwa ġobon tat-tip "frisk" magħmul esklużivament mill-ħalib tal-mogħża tar-razza Rove, imrobbija skont metodu ta' produzzjoni fuq art estensiva skont it-tradizzjoni tas-silvipastoraliżmu, u bl-użu tal-ħall abjad għall-aċidifikazzjoni, li jippermetti l-koagulazzjoni tal-ħalib fil-forma ta' "flokkulazzjoni". F'termini ta' topografija u ta' ġeografija, iż-żona ġeografika tikkorrispondi għan-naħa tal-Punent tal-Provence t'Isfel, kalkarja u mdawra mill-Baħar Mediterran fin-Nofsinhar, mill-blat kalkarju tal-Var fil-Lvant, mill-pjanuri alluvjali ta' Camargue u ta' Crau (li huma esklużi miż-żona ġeografika) fil-Punent u mill-grupp kompatt ta' muntanji tal-Alpilles u tal-Luberon fit-Tramuntana; il-pjanura alluvjali tal-Comtat hija eskluża. Din għandha l-partikolarità li tikkonsisti f'sensiela ta' muntanji kalkarji mil-Lvant għall-Punent separati minn baċini sedimentarji. Dawn il-gruppi kompatti ta' muntanji mhumiex għoljin ħafna. Il-qċaċet tas-Sainte-Baume u tas-Sainte-Victoire biss jilħqu għoli ta' 1 000 metru. Il-klima taż-żona ġeografika hija kkaratterizzata minn xita medja annwali baxxa (bejn 550 u 700 mm) ikkonċentrata fil-ħarifa u fil-bidu tar-rebbiegħa, b'temperaturi annwali medji li jvarjaw bejn 13 °C u 15 °C, firxa ta' temperatura evidenti (b'għadd ta' ġranet ta' ġlata li jvarjaw minn 20 sa 80 ġurnata fis-sena), riħ dominanti (il-mistral) ġej mit-Tramuntana, spiss qawwi, niexef u kiesaħ, u ammont għoli ta' dawl tax-xemx ta' madwar 2 800 siegħa fis-sena. F'dak li jirrigwarda l-blat u l-ħamrija, il-gruppi kompatti ta' muntanji kalkarji li jiffurmaw iż-żona ġeografika jikkonsistu prinċipalment minn formazzjonijiet kalkarji f'sens wiesa', ta' oriġini marina jew kontinentali (prinċipalment tal-lagi), li ġejjin prinċipalment mill-era Sekondarja (Mesożojku). F'dawn il-gruppi kompatti ta' muntanji, l-aktar tipi frekwenti ta' ħamrija ta' taħt is-siġar kbar hija l-ħamrija karbonizzata. Il-veġetazzjoni karatteristika taż-żona ġeografika, li hija marbuta direttament mas-substrat kalkarju u mal-kundizzjonijiet klimatiċi ta' din iż-żona, hija magħmula prinċipalment minn xagħri tal-ballut xewki xi ftit jew wisq dens, li ħafna drabi huwa assoċjat ma' siġar tal-arżnu tal-Aleppo u ma' siġar tal-ballut aħdar, iżda wkoll ma' wardiet tal-blat, ġummar, fillirea, sagħtar u klin. It-tradizzjoni tat-trobbija tal-mogħoż ta' Rove u tal-produzzjoni tal-"Brousse du Rove" ilha mill-Medju Evu tiġi kkonfermata fid-département tal-Bouches-du-Rhône. Dak iż-żmien il-"Brousse du Rove" kien jikkostitwixxi d-dħul ewlieni tar-residenti tar-raħal ta' Rove u kien speċjalità apprezzata ħafna f'Marsilja u fiż-żoni tal-madwar. It-tixrid tal-użanzi tal-manifattura seħħ fi stadji suċċessivi mill-qalba tal-oriġini, ir-raħal ta' Rove. Il-merħliet tal-mogħoż jitrabbew skont metodu ta' produzzjoni fuq art estensiva, fit-tradizzjoni tas-silvipastoraliżmu (ragħa tal-annimali fil-foresta biex jittieħed vantaġġ mir-riżorsi tal-għalf taħt is-siġar u jissaħħu s-siġar, jiġi prodott l-injam u jiġu evitati n-nirien). Il-mogħoż jirgħu fuq il-mergħat bis-siġar u fuq il-bwar niexfa taż-żona ġeografika. Il-mogħoż ta' Rove jħobbu l-weraq tal-arżnu tal-Aleppo u huma l-uniċi li jikkonsmaw il-weraq iebes u jniggeż tal-ballut xewki. Huma jikkunsmaw ukoll skont l-istaġun, il-weraq u l-ġandar tal-ballut aħdar u tal-ballut abjad pubexxenti, il-ħaxix tal-fetħiet fil-foresta u l-weraq tax-xagħri magħmula minn sagħtar, klin, ġummar… Sabiex jidħlu fil-veġetazzjoni densa ta' dawn il-mergħat, il-mogħoż, li għandhom qrejjen partikolarment adattati (sa 120 cm wisa' bejniethom), ma jitneħħilhomx il-qrun. Il-"Brousse du Rove" huwa ġobon tat-tip "frisk" li jintgħaraf minn prodotti simili minħabba l-ispeċifiċitajiet li ġejjin: il-forma u d-dimensjonijiet speċifiċi tal-kon li jiġi ppreżentat fih; krema bajda, lixxa, u kemxejn tleqq, b'konsistenza ratba, kremuża u mhux imrammla; aromi ewlenin ta' ħalib frisk, bi ftit indikazzjoni li huwa ħalib tal-mogħża, u ta' lewż ħelu; aromi addizzjonali li jvarjaw skont id-dieta tal-ġurnata u l-perjodu ta' ħlib (balluta xewkija, klin, ġummar ...); l-użu esklużiv ta' ħalib tal-mogħża tar-razza Rove għall-manifattura tiegħu; l-użu esklużiv ta' ħall abjad għall-aċidifikazzjoni li jippermetti l-koagulazzjoni tal-ħalib fil-forma ta' "flokkulazzjoni". Dawn il-karatteristiċi kollha huma s-sors tar-reputazzjoni magħrufa sew tal-"Brousse du Rove" (pereżempju ħafna kitbiet tas-seklu XIX). Il-karatteristiċi ġeografiċi, klimatiċi, ġeoloġiċi u pedoloġiċi taż-żona ġeografika (żoni ta' gruppi kompatti ta' muntanji Mediterranji nexfin) jirriżultaw fil-preżenza ta' flora speċifika, magħmula minn xagħri tal-ballut xewki pjuttost dens, li ħafna drabi huwa assoċjat ma' siġar tal-arżnu tal-Aleppo u ma' siġar tal-ballut aħdar, iżda wkoll ma' wardiet tal-blat, ġummar, fillirea, sagħtar u klin. Mill-villaġġ ta' Rove, il-bdiewa, għal diversi sekli, taw prijorità lil razza rurali partikolari ta' mogħoż, il-mogħża ta' "Rove", li għandha reżistenza fiżika tajba ħafna għall-mergħat selvaġġi u li, sabiex tissodisfa l-ħtiġijiet tagħha, kapaċi ssib x'tiekol fuq artijiet fqar u estensivi. Il-mogħża ta' Rove tipprovdi ftit ħalib iżda dan huwa ideali ħafna għall-ġobon minħabba r-rikkezza partikolari tiegħu ta' xaħam u proteina. Dan il-ħalib jagħti lill-"Brousse du Rove" il-karatteristiċi tiegħu f'termini ta' konsistenza u ta' togħmiet. Il-kontenut għoli ta' xaħam tiegħu huwa wieħed mill-fatturi li jikkontribwixxu għall-kwalità tat-togħma tal-ħalib u tal-prodotti tal-ġobon, minħabba li l-komposti molekulari volatili tal-pjanti inġestiti mill-annimali huma ffissati mix-xaħam tal-ħalib. Għalhekk, l-aromi żviluppati mill-"Brousse du Rove" jirriflettu d-dieta tal-mogħoż. Barra minn hekk, il-karatteristiċi tal-krema tal-"Brousse du Rove" (krema lixxa, ratba, kremuża u mhux imrammla) jinkisbu wkoll mill-għarfien espert lokali speċifiku dwar l-ipproċessar u l-koagulazzjoni, magħrufa bħala "flokkulazzjoni". Wara l-ħlib, il-ħalib jissaħħan f'kontenitur, fuq in-nar dirett, sakemm jilħaq temperatura ta' bejn 85 °C u 95 °C u mbagħad jitneħħa minn fuq in-nar. Meta t-temperatura tal-ħalib tkun bejn 65 °C u 75 °C, tiġi miżjuda kwantità żgħira ta' ħall abjad, filwaqt li l-ħalib ikompli jitħawwad manwalment u regolarment sakemm jifforma l-"laqx", karatteristiku tas-separazzjoni tal-materja niexfa tal-ħalib u tax-xorrox. Ladarba jifforma, il-laqx tal-ħalib jinġabar minnufih u jiġi ffurmat bl-idejn fil-koni tiegħu, li jintużaw ukoll għall-bejgħ. Il-forma u d-daqsijiet speċifiċi tal-forma tal-"Brousse du Rove" jippermettu li dan jintgħaraf immedjatament u jikkontribwixxu wkoll għall-preservazzjoni tal-ispeċifiċitajiet organolettiċi tal-ġobon billi jippermettu tqattir moderat tal-prodott. (it-tieni subparagrafu tal-Artikolu 6(1) ta' dan ir-Regolament)
Extracted from C_026_2020.html